**Iepirkuma komisijas 2016.gada 8.decembra sēdē sniegtās atbildes uz atklāta konkursa**

**„Procedūru lampu un gaismas avotu iegāde A korpusam”**

**(identifikācijas Nr. PSKUS 2016/228)**

**ieinteresēto piegādātāju uzdotajiem jautājumiem**

**Operāciju lampas visās daļās:**

1. **jautājums**

Apgaismojuma testa dobuma zemākajā punktā atlikusī vērtība ne mazāka kā 95%. Ņemot vērā, ka prasītais maksimālais spilgtums ir 120000 Lux, atlikusī vērtība dobumā būtu 114000 lux. Vai piedāvājums tiktu uzskatīts par atbilstošu, ja tiek piedāvātas lampas ar maksimālo spilgtumu 160000 lux, un atlikušo vērtību dobumā 147200 lux, kas būtu 92%?

**Atbilde:**

1.1.9; 1.2.10; 2.1.9.; 3.1.9.; punkti *“apgaismojuma testa dobuma zemākajā punktā atlikusī vērtība ne mazāka kā 95%”*, tiek mainīti uz “*apgaismojuma testa dobuma zemākajā punktā atlikusī vērtība ne mazāka kā 114 000 lux*”

1. **jautājums**

Siltuma emisija ne lielāka kā 500 W/m2. Lampām ar max spilgtumu 120000 lux šis parametrs ir atbilstošs, bet, ja tiek piedāvātas lampas ar 160000 lux spilgtumu, šis lielums var sasniegt 600 W/m2. Vai piedāvājot lampas ar lielāku spilgtumu, piedāvājums tiks uzskatīts par atbilstošu, ja siltuma emisija būs 590 W/m2?

**Atbilde:**

1.1.7.; 1.2.8.; 2.1.7.; 3.1.7; “*siltuma emisija ne lielāka kā 500 W/m².*” tiek mainīts uz “*siltuma emisija ne lielāka kā 600 W/m²*”

**Distribūcijas moduļa aizmugurējā daļa:**

1. **jautājums**

Zaļās endoskopiskās gaismas LED izvietotas visā moduļa garumā. Lūdzam paskaidrot, kāds ir šīs prasības pamatojums, ņemot vērā, ka endoskopisās gaismas opcija ir iestrādāta praktiski visās operāciju lampās un prasība, ka gaismai ir jābūt iestrādātai konsolē nav praktiska pamatojuma. Ja ir nepieciešams apgaismojums tieši konsolē, ražotāji piedāvā arī citus risinājumus, kā to nodrošināt, lūdzam, pamatot, kāpēc apgaismojumam ir jābūt visā moduļa garumā.

**Atbilde:**

1.5.1; 2.5.1; 3.5.1; punkti “zaļās endoskopiskās gaismas LED izvietotas visā moduļa garumā” tiek mainīti uz “*zaļās endoskopiskās gaismas LED izvietotas tā lai telpa būtu apgaismota endoskopiju laikā*”.

1. **jautājums**

Lūdzam precizēt tehniskās specifikācijas 4.daļu: Procedūru lampas un gaismas avotu piegāde.

Salīdzinot dažādu ražotāju tehniskas specifikācijas, esam konstatējuši, ka lielākā daļa no tiem piedāvā izmeklēšanas lampas ar lielāko apgaismojumu, bet ar mazāko nekā 25 LED diožu skaitu.

Lūdzam pamatot tehniskās specifikācijas izvirzīto prasību, kā arī informēt, vai piedāvājums ar mazāko diožu skaitu tiek atzīts par atbilstošu.

Kādēļ 4.1.7. minētajā prasībā LED diožu skaits ir minēts ne mazāk kā 25? Ja Ražotājs spēj nodrošināt tehniskajā specifikācijā minētās prasības (Nominālo apgaismojumu, fokusēto gaismas lauka diametru, krāsu temperatūru un siltuma emisiju), tad kāda nozīme ir LED diožu skaitam.

**Atbilde:**

4.1.7.punkts tiek svītrots no tehniskās specifikācijas

**Tehniskās specifikācijas 1., 2. un 3.daļas pozīcijām**

1. **jautājums**
   1. un 1.2. Vai nosauktās operāciju lampas stiprinātas pie diviem atsevišķiem kronšteiniem?

**Atbilde:**

Pamata lampa un satelīta lampai ir jābūt stiprinātai pie centrālās ass, katra lampa stiprinās pie atsevišķa kronšteina.

1. **jautājums**

1.5.13., 2.5.1. un 3.5.1. Kādēļ LED gaismām, kas izvietotas visā moduļa garumā, jābūt zaļā krāsā?

**Atbilde:**

Tām ir jānodrošina telpā apgaismojums, kas netraucē endoskopiju veikšanai.

**Par 4.daļu**

1. **jautājums**

Kādēļ pie maksimāli izstiepta lampas pleca – konstrukcija nedrīkst radīt lielāku par 85Nm lielu griezes momentu uz lampas stiprinājuma kronšteinu? Ja ņem vērā, ka spēka pleca garums ir 1.85m (pēc punktā 4.1.1.prasītā), tad ir jārēķina tikai lampas galvas izraisītais spiediens uz virsmu?

**Atbilde:**

4.1.9.punkts tiek svītrots no tehniskās specifikācijas

1. **jautājums**

Iepazīstoties ar konkursa tehniskajā specifikācijā minētajiem medicīnas materiālu aprakstiem pozīcijās 1.5., 2.4. un 3.4. – Satelītkonsole (paredzēts pieslēgt video un endo sistēmu torņus) divu plecu kronšteins piektās ass vai brīvstāvoša, kravnesība ne mazāk kā 40kg, tika konstatēts, ka tehniskās specifikācijas apraksts atbilst tikai ražotāja Modultechnik ražotajai ierīcei Modufilio, ko Latvijā pārstāv SIA “Arbor medical Korporācija”, lūdzam ievērot Publisko iepirkuma likuma 2.pantu, kas nosaka:

1. iepirkuma procedūras atklātumu;
2. piegādātāju brīvu konkurenci, kā arī vienlīdzīgu un taisnīgu attieksmi pret tiem;
3. valsts un pašvaldību līdzekļu efektīvu izmantošanu, maksimāli samazinot pasūtītāja risku.

Tā kā tehniskajā specifikācijā ierīce minēta kā brīvi stāvoša ierīce, ko nav nepieciešams savienot, lai nodrošinātu piegādātāju brīvu konkurenci, ierosinām veikt sekojošas tehniskās specifikācijas izmaiņas, izdalot atsevišķās daļās pozīcijas 1.5., 2.4. un 3.4.

**Atbilde:**

1.5.; 2.4.; 3.4. punkti pieļauj divas dažādas tehnoloģijas – satelītkonsoli stiprinātu pie centrālās ass vai satelītkonsoli, kura ir brīvstāvoša. Izdalīt atsevišķi brīvstāvošu konsoli nevar, jo tas būtu pretrunā ar izvirzīto prasību par iespēju konsoli stiprināt pie piektās ass.